Úradný vestník L 238 , 05/09/2002 S. 0036 - 0037



Rozhodnutie Spoločného výboru EHP č. 65/2002 z 31. mája 2002, ktorým sa mení a dopĺňa príloha XXI (Štatistika) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú Protokolom upravujúcim Dohodu o Európskom hospodárskom priestore, ďalej len "dohoda" a najmä na jej článok 98, keďže: (1) príloha XXI k dohode bola zmenená a doplnená rozhodnutím Spoločného výboru EHP č. 45/2002 z 19. apríla 2002 [1]; (2) sa do dohody má zahrnúť nariadenie Komisie (ES) č. 1917/2000 zo 7. septembra 2000 stanovujúce určité ustanovenia na implementáciu nariadenia Rady (ES) č. 1172/95 týkajúce sa štatistiky zahraničného obchodu [2], ako bolo opravené Ú. v. ES L 3, 6.1.2000, s. 28; (3) nariadenie (ES) č. 1917/2000 zrušuje, s účinnosťou od 1. januára 2001, nariadenie Komisie (ES) č. 840/96 zo 7. mája 1996 stanovujúce určité ustanovenia na implementáciu nariadenia Rady (ES) č. 1172/95 týkajúce sa štatistiky zahraničného obchodu [3], ktoré je zahrnuté v dohode a ktoré sa má následne podľa dohody zrušiť; (4) sa do dohody má zahrnúť nariadenie Komisie (ES) č. 1669/2001 z 20. augusta 2001, ktorým sa mení a dopĺňa článok 3 nariadenia (ES) č. 1917/2000, ktorým sa stanovujú určité ustanovenia na implementáciu nariadenia Rady (ES) č.1172/95 týkajúce sa štatistiky zahraničného obchodu [4], ROZHODOL TAKTO: Článok 1 Príloha XXI k dohode sa mení a dopĺňa takto: 1. Nasledujúci bod sa vkladá po bode 16 (text bodu 16 (nariadenie Komisie (EHS) č. 455/88) je vypustený): "16a. 32000 R 1917: nariadenie Komisie (ES) č. 1917/2000 zo 7. septembra 2000 stanovujúce určité ustanovenia na implementáciu nariadenia Rady (ES) č. 1172/95 týkajúce sa štatistiky zahraničného obchodu (Ú. v. ES L 229, 9.9.2000, s. 14), ako bolo opravené Ú. v. ES L 3, 6.1.2000, s. 28, v znení nariadenia: - 32001 R 1669: nariadenie Komisie (ES) č. 1669/2001 z 20. augusta 2001 (Ú. v. ES L 224, 21.8.2001, s. 3). Na účely tejto dohody, znejú ustanovenia nariadenia s týmito úpravami: a) Zmienka o nariadení (ES) č. 2454/93 v článku 6 ods. 1 sa neuplatňuje. b) Nasledujúci pododsek sa pridáva k článku 7 ods. 1 písm. a): "Pre štáty EZVO "krajina pôvodu" znamená krajinu, z ktorej tovar pochádza so zreteľom na príslušné vnútroštátne pravidlá týkajúce sa pôvodu." c) Nasledujúci pododsek sa pridáva k článku 9 ods. 2: "Pre štáty EZVO je "colná hodnota" definovaná na základe príslušných vnútroštátnych pravidiel." d) Článok 11 ods. 2 sa neuplatňuje. e) Kapitola 2 hlavy II (články 16 až 19) sa neuplatňuje. f) Kód č. 7 v článkoch 6 ods. 4 písm. a) a 6 ods. 4 písm. b) sa neuplatňuje na Lichtenštajnsko. g) "Vlastný pohon" ako spôsob dopravy podľa článku 10 ods. 3 sa neuplatňuje pre Lichtenštajnsko." 2. Text bodu 10 sa vypúšťa. Článok 2 Texty nariadenia (ES) č. 1917/2000, ako bolo opravené Ú. v. ES L 3, 6.1.2000, s. 28, a nariadenia (ES) č. 1669/20001 v islandskom a nórskom jazyku, ktoré sa uverejnia v doplnku EHP k Úradnému vestníku Európskych spoločenstiev, sú autentické. Článok 3 Toto rozhodnutie nadobúda účinnosť 1. júna 2002, ak budú dovtedy predložené Spoločnému výboru EHP všetky notifikácie podľa článku 103 ods. 1 dohody [5]. Článok 4 Toto rozhodnutie bude uverejnené v oddiele EHP a v doplnku EHP Úradného vestníka Európskych spoločenstiev. V Bruseli 31. mája 2002 Za Spoločný výbor EHP predseda P. Westerlund [1] Ú. v. ES L 154, 13.6.2002, s. 32. [2] Ú. v. ES L 229, 9.9.2000, s. 14. [3] Ú. v. ES L 114, 8.5.1996, s. 7. [4] Ú. v. ES L 224, 21.8.2001, s. 3. [5] Žiadne ústavné požiadavky nenaznačené. --------------------------------------------------